28 गेंदों में तीन छक्का लगा चुके साहा की पारी 14वें ओवर की पांचवीं गेंद पर अमित मिश्रा ने खत्म की। साहा 104 के कुल योग पर क्लीन बोल्ड हो गए। साहा के जाने के बाद अगले ही ओवर में सहवाग भी ड्यूमिनी की गेंद पर नाथन कोल्टर नील के हाथों लपके गए। सहवाग ने इस बीच 41 गेंदों की अपनी सधी हुई पारी में चार चौके और दो छक्के लगाए। अब तक मजबूत नजर आ रहे किंग्स इलेवन हालांकि अगले तीन ओवरों में तीन विकेट और गंवा बैठे और अपेक्षित गति से रन बनाने में नाकाम रहे।